《次韵呈德基兼呈王侍郎》
宋代·李处权

书生卧病久无衣，不意临衰厌鼓鼙。
乡信略无鸿雁到，客愁惟有杜鹃啼。
谁怜弹铗长依孟，自不工竽漫说齐。
我亦漂流费耘业，看君文字照浯溪。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。